भोपालः अगर आप सार्वजनिक स्थलों का पानी या बर्फ के गोले ले रहें हैं तो सावधान हो जाइए। ये आपको बीमार कर सकता है। पर्यावरणविद सुभाष सी पांडे ने राजधानी के पानी को लेकर बड़ा खुलासा किया है। भोपाल में सप्लाई होने वाला नर्मदा, कोलार और बोरिंग, टैंकरों का पानी पीने योग्य नहीं है। राजधानी में सप्लाई होने वाले सभी स्त्रोतों का पानी प्रदूषित पाया गया है। साथ ही, हॉस्पिटल के हालात तो और भी ज्यादा खराब हैं। सुल्तानिया, हमीदिया और भोपाल स्टेशन के प्लेट फॉर्म नंबर 6 के पानी में हैवी मैटल और मल मूत्र के बैक्टिरिया पाए गए है। रिपोर्ट 42 स्थानों के पानी की 3 बार जांच किए जाने के बाद सामने आई है, जिसमें हबीबगंज स्टेशन के प्लेट फॉर्म नंबर 1 का पानी ही शुद्ध पाया गया है। इस मामले में पर्यावरणविद का कहना है कि जल्द ही सरकार को पत्र लिखकर मामला संज्ञान में लाया जाएगा।